Tarybos sprendimas
1997 m. lapkričio 27 d.
dėl Europos bendrijos ir Kanados susitarimo dėl muitinių bendradarbiavimo ir abipusės paramos muitinių reikalais sudarymo
(98/18/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį, kartu su jos 228 straipsnio 2 dalies pirmu sakiniu,
atsižvelgdama į Komisijos pasiūlymą,
kadangi 1993 m. balandžio 5 d. Taryba įgaliojo Komisiją Bendrijos vardu derėtis su kai kuriais Bendrijos pagrindiniais prekybos partneriais dėl muitinių bendradarbiavimo susitarimų;
kadangi turėtų būti patvirtintas Europos bendrijos ir Kanados susitarimas dėl muitinių bendradarbiavimo ir abipusės paramos muitinių reikalais,
NUSPRENDĖ:
1 straipsnis
Bendrijos vardu patvirtinamas Europos bendrijos ir Kanados susitarimas dėl muitinių bendradarbiavimo ir abipusės paramos muitinių reikalais.
Šio susitarimo tekstas pridedamas prie šio sprendimo.
2 straipsnis
Komisija, padedama valstybių narių atstovų, atstovauja Bendrijai Jungtiniame muitinių bendradarbiavimo komitete, įkurtame pagal susitarimo 20 straipsnį.
3 straipsnis
Tarybos pirmininkui įgaliojamas paskirti asmenis, kuriems suteikiama teisė pasirašyti susitarimą Bendrijos vardu.
4 straipsnis
Tarybos pirmininkas Bendrijos vardu paskelbia sutarties 24 straipsnyje numatytą pranešimą [1].
5 straipsnis
Šis sprendimas paskelbiamas Europos Bendrijų oficialiajame leidinyje.
Priimta Briuselyje, 1997 m. lapkričio 27 d.